[{"text_idx": "#000001", "text": "Mae ymgyrchwyr yng Ngharno ym Mhowys yn dweud eu bod nhw'n ffyddiog eu bod gam yn nes at ailagor hen orsaf drenau dros hanner can mlynedd ers ei chau."}, {"text_idx": "#000003", "text": "Yn o\u0302l yr ymgyrchwyr, fe allai hynny arwain at drenau'n stopio yno bob dwy awr."}, {"text_idx": "#000004", "text": "Does dim tre\u0302n wedi bod yng ngorsaf Carno ers 1962 pan gafodd ei chau o dan gynllun Dr Beeching a rhaid i deithwyr o'r pentre yrru i Gaersws, chwe milltir i ffwrdd, i ddal y tre\u0302n i Amwythig neu Aberystwyth."}, {"text_idx": "#000006", "text": "Mae ganddo gof plentyn o'r orsaf ar waith a dywedodd wrth raglen y Post Cyntaf ar BBC Radio Cymru fore Mercher: \"Pan oedden ni'n blant oedden ni'n dod i fynny i fan hyn ar ryw drolley bach - roedd y tren yn sefyll 'ma adeg hynny."}, {"text_idx": "#000007", "text": "\"Dod a llaeth o Drenewydd adeg hynny - roedd na halts all the way i lawr i Drenewydd. Doedden ni ddim hanner y boblogaeth bryd hynny ag ydyn ni heddiw."}, {"text_idx": "#000008", "text": "\"Maen nhw wedi adeiladu tai wrth ochr y steshon fan hyn a pobl mewn oed sydd yn byw yna - a dwi'n siwr bydde hanner nhw ddim ishe dreifio tase nhw'n dewis, a mynd ar y traen bydde nhw, i Aberystwyth neu Shrewsbury neu lle bynnag.\""}, {"text_idx": "#000009", "text": "Roedd 'na ddymuniad yn wreiddiol i agor gorsaf newydd ar gyrion y pentre ond bellach mae'r ymgyrchwyr yn ffafrio agor yr hen un gyfochrog a\u0302 rhai o adeiladau ffatri Laura Ashley gynt."}, {"text_idx": "#000016", "text": "Dywedodd Bernard Evans, aelod arall o'r grw\u0302p wrth y Post Cyntaf: \"Dwi'n gobeithio bo ni nawr ar ben y daith, ond lle mae nawr, mae Edwina Hart yn gorffen eto, beth sy'n mynd i ddigwydd wedyn?"}, {"text_idx": "#000018", "text": "Mae disgwyl i boblogaeth y pentref gynyddu dros y blynyddoedd nesa, gyda chynlluniau i godi tai ar safle hen waith Laura Ashley."}, {"text_idx": "#000019", "text": "Y cwestiwn mae llawer yn ei ofyn yn yr ardal ydi a fydd llawer mwy o aros i'r orsaf ailagor i'w gwasanaethu nhw a'r gymuned yn ehangach?"}, {"text_idx": "#000028", "text": "Ble nesa' i di\u0302m rygbi Cymru?"}, {"text_idx": "#000029", "text": "5 cornel o Gymru ar ochr arall y ffin"}, {"text_idx": "#000030", "text": "Carchar yn 'agoriad llygad i anghyfiawnder'"}]